proxectonos/corpus_dominio_legal_administrativo_tmp huggingface dataset:
ORDE do 12 de xaneiro de 2005 pola que se convocan axudas aos usuarios da autoestrada AP-9, entre A Coruña e A Barcala residentes na provincia da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/01/2005

O Decreto 416/2003, do 27 de novembro (DOG do 28 de novembro), regula e establece as bases e condicións do réxime de axudas para subvencionar a peaxe da autoestrada AP-9 entre Vigo e O Morrazo e entre A Coruña e A Barcala. Para que produza efectos económicos, o mencionado decreto precisa dunha orde anual de convocatoria onde se recollan os créditos consignados. A Lei 13/2004, do 29 de decembro, de orzamentos xerais da Comunidade Autónoma de Galicia para 2005, publicada no DOG do 30 de decembro de 2004, recolle unha partida para este fin.
O día 28 de decembro de 2004 asinouse o convenio coa Deputación da Coruña para o financiamento destas axudas ao 50 por cento entre Xunta de Galicia e a deputación.
O Decreto 416/2003, do 27 de novembro, na súa disposición derradeira faculta ao conselleiro a ditar as normas precisas para o seu desenvolvemento.
Na súa virtude
DISPOÑO:
Artigo 1º.-Convocatoria de axudas.
Convócanse axudas para subvencionar o custo da peaxe da autoestrada AP-9, entre A Coruña e A Barcala e A Barcala e A Coruña, a favor das persoas físicas residentes na provincia da Coruña, a través da tarxeta bono peaxe ou do dispositivo da peaxe dinámica. Estas axudas rexeranse polas bases e condicións e de acordo co procedemento establecido no Decreto 416/2003, do 27 de novembro, publicado no Diario Oficial de Galicia do 28 de novembro.
Artigo 2º.-Crédito orzamentario.
As axudas concederanse con cargo á aplicación 06.03.413B 480.0 do estado de gastos dos orzamentos xerais da comunidade autónoma para o ano 2005 e cun importe de 75.000 euros por parte da Xunta de Galicia, que financiará o 50 por cento da axuda, sendo a achega do 50 por cento restante por conta da Deputación da Coruña.
As axudas quedan limitadas á existencia de crédito, de acordo co artigo 57, do texto refundido da Lei de réxime financeiro e orzamentario de Galicia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CORRECCIÓN de erros.-Resolución do 30 de decembro de 2004 pola que se fai público o contido do convenio de colaboración entre o Instituto Galego de Promoción Económica (Igape), a Compañía Española de Reafianzamento, as sociedades de garantía recíproca e as entidades financeiras adheridas para a habilitación dunha liña de financiamento específico de microcréditos na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 13/01/2005

Advertidos erros na referida resolución, publicada no DOG nº 1, do 3 de xaneiro de 2005, procede facer as seguintes correccións:
-Na páxina 17, apartado 5.8, parágrafo primeiro, onde di: «..., quedando, así mesmo, acreditado que o pagamento foi xa realizado non devandito período ou se realiza simultaneamente á disposición de fondos.», debe dicir: «..., quedando, así mesmo, acreditado que o pagamento foi xa realizado no devandito período ou se realiza simultaneamente á desposición de fondos.».
-Na páxina 19, apartado 7.5.3, onde di: «Simultaneamente á comunicación de concesión, as enti
dades financeiras remitirán á SGR unha copia da documentación que sexa de aplicación, da prevista non anexo VI do convenio,...», debe dicir: «Simultaneamente á comunicación de concesión, as entidades financeiras remitirán á SGR unha copia da documentación que sexa de aplicación, da prevista no anexo VI do convenio,...».
-Na páxina 21, apartado 15.2, substitúese o cadro correspondente ás anualidades e partidas polo seguinte:
Ano
Partida
Total
02.01/16/01/01/656701
02.01/16/01/01/656702
02.01/16/01/04/656702
2005
1.237.500
708.750
675.000
2.621.250
2006
1.650.000
945.000
900.000
3.495.000
2007
412.500
236.250
225.000
873.750
Total
3.300.000
1.890.000
1.800.000
6.990.000
-Nas páxinas 22 a 25, anexo I, Solicitude de microcrédito, substitúese polo que se une a esta corrección de erros.
-Na páxina 28, anexo VI, Notificación de persoas autorizadas para o acceso á «Extranet Igape-entidades colaboradoras» por parte das entidades financeiras e SGR, substitúese polo que se une a esta correccion de erros.
DECRETO 324/2004, do 29 de decembro, polo que se aproba a bandeira do Concello de Vilaboa (Pontevedra).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 19/01/2005

O Concello de Vilaboa, considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e nove de decembro de dous mil catro
DISPOÑO:
Artigo único.-Aprobar a bandeira do Concello de Vilaboa, que figura como anexo, organizada do seguinte xeito:
Partida ao centro. De azul á hasta e de branco ao batente, con dúas torres do un no outro.
Santiago de Compostela, vinte e nove de decembro de dos mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
RESOLUCIÓN do 4 de xaneiro de 2005 pola que se fai público o incremento do crédito dispoñible para a concesión de axudas ao abeiro do convenio de colaboración entre o Instituto Galego de Promoción Económica (Igape) e a Consellería de Medio Ambiente para a posta en marcha de medidas de apoio a proxectos ambientais na Comunidade Autónoma de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/01/2005

En data 28 de marzo de 2003 o Instituto Galego de Promoción Económica (Igape) e a Consellería de Medio Ambiente asinaron un convenio de colaboración para a posta en marcha de medidas de apoio a proxectos ambientais na Comunidade Autónoma de Galicia, publicado mediante Resolución do 28 de marzo de 2003 (DOG nº 63, do 31 de marzo).
A cláusula sexta do dito convenio establece a achega económica do Igape aos fins do mesmo, prevendo, no seu número 6.3, que se poderá incrementar o importe das anualidades en función das dispoñibilidades orzamentarias de cada exercicio.
Analizada a actual existencia de solicitudes pendentes de axuda a proxectos ambientais ao abeiro do dito convenio, e tendo en conta, así mesmo, as previsións de demanda de axudas neste campo, que debe tender a incrementar as iniciativas empresariais, faise necesario incrementar a aportación económica ao mesmo, a cal foi aprobada polo Consello da Xunta de Galicia na súa xuntanza de data 22 de decembro de 2004.
Por todo o anterior, e de conformidade coas facultades que teño conferidas,
RESOLVO:
Facer público o incremento da achega do Instituto Galego de Promoción Económica (Igape) ao convenio de colaboración asinado coa Consellería de Medio Ambiente para a posta en marcha de medidas de apoio a proxectos ambientais na Comunidade Autónoma de Galicia, incrementándose en 5.250.000 euros e quedando establecida en 7.950.000 euros, distribuídos nos seguintes importes por anualidades:
AnualidadeImporte
20051.000.000 A
20062.350.000 A
AnualidadeImporte
20072.750.000 A
2008500.000 A
Santiago de Compostela, 4 de xaneiro de 2005.
Margarita Rodríguez Rama
Directora xeral do Instituto Galego
de Promoción Económica
CORRECCIÓN de erros.-Resolución do 15 de decembro de 2004 pola que se establecen as bases reguladoras que rexerán as axudas e subvencións a entidades locais e a entidades de iniciativa social para o desenvolvemento de programas destinados á promoción da muller e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 07/01/2005

Advertido erro na mencionada resolución, publicada no Diario Oficial de Galicia número 247, do
mércores 22 de decembro de 2004, cómpre facer a seguinte corrección:
Na páxina 17.910, columna dereita, no artigo 43º e), onde di: «nas epígrafes a), b) e c) do artigo 42º», debe dicir: «nas epígrafes a), b) e c) do artigo 41º».
CORRECCIÓN de erros.-Orde do 14 de decembro de 2004 pola que se establece o prazo para presentación de solicitudes de axudas a investimentos no ámbito da acuicultura para o exercicio 2005 e se particulariza o seu importe global máximo, tramitada como expediente anticipado de gasto.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 11/01/2005

Advertidos erros na citada orde, publicada no Diario Oficial de Galicia nº 246, do 21 de decembro de 2004, cómpre facer as seguintes correccións:
Na páxina 17.759, o texto do artigo 1º debe substituírse polo seguinte:
«O prazo de presentación de solicitudes de axuda fixado no artigo 15 da Orde do 26 de xullo de 2000, pola que se establecen as bases reguladoras aplicables á concesión de axudas a investimentos no ámbito da acuicultura (DOG nº 150, do 3 de agosto), modificada polas ordes do 1 de decembro de 2000 (DOG nº 49, do 9 de marzo de 2001) e do 26 de novembro de 2002 (DOG nº 231, do 29 de novembro), para o exercicio orzamentario 2005, estenderase ata o 31 de xaneiro de 2005, incluído».
CORRECCIÓN de erros.-Resolución do 27 de decembro de 2004 pola que se fai público o volume máximo de operacións subsidiables, o límite de crédito dispoñible e o tipo de xuro aplicable durante o ano 2005, na concesión de axudas ao abeiro do convenio de apoio financeiro 2004-2006 ás pequenas e medianas empresas subscrito entre o Instituto Galego de Promoción Económica e as entidades financeiras, así como o establecemento dunha nova cláusula de aplicación transitoria.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/01/2005

Advertido erro na referida resolución, publicada no DOG nº 252, do 29 de decembro de 2004, procede facer a seguinte corrección:
-Na páxina 18.306, na cláusula 8ª.3.5., onde di: «8ª.3.5.- O tipo de xuro resultante para o beneficiario, é dicir, o tipo de xuro menos os puntos de subsidiación, non poderá ser inferior ao 1% para empresas de nova creación, empresas que creen 5 ou máis empregos, empresas que realicen o seu proxecto investidor nalgún ...».
Debe dicir: «8ª.3.5.-O tipo de xuro resultante para o beneficiario, é dicir, o tipo de xuro menos os puntos de subsidiación, non poderá ser inferior ao 1% para empresas de nova creación, empresas que creen 3 ou máis empregos con contrato indefinido, sempre que sexa mantido durante polos menos dous anos desde a data de contratación, empresas que realicen o seu proxecto investidor nalgún ...».
CORRECCIÓN de erros.-Resolución do 27 de decembro de 2004 pola que se fai público o volume máximo de operacións subsidiables, o límite de crédito dispoñible e o tipo de xuro aplicable durante o ano 2005, así como a modificación parcial de condicións do convenio de apoio financeiro 2004-2006 aos investimentos das pequenas e medianas empresas financiado mediante contratos de arrendamento financeiro, subscrito entre o Instituto Galego de Promoción Económica e as entidades de crédito.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/01/2005

Advertido erro na referida resolución, publicada no DOG nº 252, do 29 de decembro de 2004, procede facer a seguinte corrección:
-Na páxina 18.308, na cláusula 8.4.4., onde di: «8.4.4.-O tipo de xuro resultante para o beneficiario, é dicir, o tipo de xuro menos os puntos de subsidiación, non poderá ser inferior ao 1% para empresas de nova creación, empresas que creen 5 ou máis empregos, empresas que realicen o seu proxecto investidor nalgún ...».
Debe dicir: «8.4.4.-O tipo de xuro resultante para o beneficiario, é dicir, o tipo de xuro menos os puntos de subsidiación, non poderá ser inferior ao 1% para empresas de nova creación, empresas que creen 3 ou máis empregos con contrato indefinido, sempre que sexa mantido durante polos menos dous anos desde a data de contratación, empresas que realicen o seu proxecto investidor nalgún ...».
SERVIZO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 27 de decembro de 2004 pola que se prorroga para os anos 2005 e 2006 a vixencia da disposición transitoria establecida no marco do Plan de Dinamización Económica nas bases reguladoras das axudas deste instituto aos proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/01/2005

Tendo en conta o positivo impacto que para a actividade económica veñen tendo as medidas establecidas ao abeiro do Plan de Dinamización Económica co fin de garantir as porcentaxes mínimas de apoio conxunto entre incentivos rexionais e o Igape do 35% de investimento incentivable para os proxectos que se localicen na Costa da Morte e do 30% para os novos proxectos ou os proxectos de ampliación que se localicen en determinadas zonas de Lugo e Ourense, considérase de interese prorrogar durante os anos 2005 e 2006 a vixencia da disposición transitoria establecida nas bases reguladoras das axudas do Igape aos proxectos empresariais de investimento, aprobada mediante acordo do Consello de Dirección do Igape do 5 de xuño de 2003 e publicada no DOG nº 120, do 23 de xuño de 2003.
Por todo o anterior, e de conformidade coas facultades que teño conferidas
RESOLVO:
Prorrogar ata o 31 de decembro de 2006 a vixencia da disposición transitoria das bases reguladoras das axudas do Igape aos proxectos empresariais de investimento.
Esta resolución ten efectos desde o 1 de xaneiro de 2005, e afecta as solicitudes presentadas desde esa data.
Santiago de Compostela, 27 de decembro de 2004.
Margarita Rodríguez Rama
Directora xeral do Instituto Galego
de Promoción Económica
CORRECCIÓN de erros.-Decreto 297/2004, do 9 de decembro, polo que se resolve o expediente de deslinde entre os termos municipais dos concellos de Covelo e A Cañiza (Pontevedra).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/01/2005

Advertidos erros no Decreto 297/2004, do 9 de decembro, polo que se resolve o expediente de des
linde entre os termos municipais dos concellos de Covelo e A Cañiza (Pontevedra), publicado no Diario Oficial de Galicia nº 248, do 23 de decembro, cómpre realizar as seguintes rectificacións:
-Na páxina 17.993, onde di: «... no mapa de situación gráfica a escala 1:25.000...», debe dicir: «... no mapa a escala 1:10.000...».
-Na páxina 17.994 cómpre substituír integramente o anexo do citado decreto polo que figura a continuación, reflectindo deste xeito o que se recolle no texto do decreto ao cal se anexa.
DECRETO 316/2004, do 22 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental da variante de Vilagarcía de Arousa. Clave: PO/01/003.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/01/2005

Con data do 14 de decembro de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o expediente de información pública e, definitivamente, o proxecto de trazado e estudo de impacto ambiental da variante de Vilagarcía de Arousa. Clave: PO/01/003.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, xa que, de acordo coa análise de accidentalidade do proxecto, se deduce que con esta nova actuación se reducirán os elevados índices de perigosidade do treito da antiga estrada C-550 a que pretende servir de variante.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vinte e dous de decembro de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado e estudo de impacto ambiental da variante de Vilagarcía de Arousa. Clave: PO/01/003.01.
Santiago de Compostela, vinte e dous de decembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 314/2004, do 9 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Construción de nova ponte sobre o ferrocarril na AC-960. Treito: A Susana. Clave: AC/04/055.06.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/01/2005

Con data do 30 de setembro de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou definitivamente o proxecto de construción Construción de nova ponte sobre o ferrocarril na AC-960. Treito: A Susana. Clave: AC/04/055.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. A construción da nova ponte é precisa para asegurar o tránsito en ambos os sentidos, sen necesidade de ceder o paso de maneira alternativa como sucede na actualidade. O novo largo da ponte tamén asegura espazo suficiente para o paso de peóns.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, a proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día nove de decembro de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación do proxecto de construción Construción de nova ponte sobre o ferrocarril na AC-960. Treito: A Susana. Clave: AC/04/055.06.
Santiago de Compostela, nove de decembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 315/2004, do 22 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da nova estrada ponte Illa de Arousa-Xufre. Clave: N/PO/97.20.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/01/2005

Con data do 17 de decembro de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o proxecto de trazado da nova estrada ponte Illa de Arousa-Xufre. Clave: N/PO/97.20.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, xa que desconxestiona notablemente o tráfico na Illa de Arousa, ao facilitar o acceso ata o porto de Xufre a través dunha nova vía, evitando o paso polo núcleo urbano.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda, e logo da deliberación do Consello da Xunta de Galicia na súa reunión do día vinte e dous de decembro de dous mil catro,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da nova estrada ponte Illa de Arousa-Xufre. Clave: N/PO/97.20.
Santiago de Compostela, vinte e dous de decembro de dous mil catro.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
RESOLUCIÓN do 30 de decembro de 2004 que modifica a do 9 de decembro pola que se convocan dúas bolsas de linguaxe administrativa galega.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2005

Co obxecto de precisar máis o período de duración das dúas bolsas de linguaxe administrativa galega convocadas por Resolución do 9 de decembro de
2004 (DOG nº 247, do 22 de decembro), cómpre modificar o primeiro parágrafo da base segunda desta convocatoria que queda redactada da seguinte forma:
«As tarefas relativas a estas bolsas iniciaranse a partir do 1 de marzo e rematarán o 31 de decembro de 2005. Poderán ser prorrogadas, en función do aproveitamento do adxudicatario, sempre que exista crédito adecuado e suficiente, por un ano ou, se é o caso, ata que se resolva a convocatoria do ano 2006».
Santiago de Compostela, 30 de decembro de 2004.
Domingo Bello Janeiro
Director da Escola Galega de Administración
Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 30 de decembro de 2004 que modifica a do 22 de decembro pola que se convocan cinco bolsas de colaboración en tarefas de estudo e análise sobre materias xurídicas e político-administrativas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2005

Co obxecto de precisar máis o período de duración de cinco bolsas de colaboración en tarefas de estudo e análise sobre materias xurídicas e político-administrativas convocadas por Resolución do 22 de decembro de 2004 (DOG nº 252, do 29 de decembro), cómpre modificar o primeiro parágrafo da base segunda desta convocatoria que queda redactada da seguinte forma:
«As tarefas relativas a estas bolsas iniciaranse a partir do 1 de marzo e rematarán o 31 de decembro de 2005. Poderán ser prorrogadas, en función do aproveitamento do adxudicatario, sempre que exista crédito adecuado e suficiente, por un ano ou, se é o caso, ata que se resolva a convocatoria do ano 2006».
Santiago de Compostela, 30 de decembro de 2004.
Domingo Bello Janeiro
Director da Escola Galega de Administración
Pública
RESOLUCIÓN do 30 de decembro de 2004 que modifica a do 9 de decembro pola que se convocan tres bolsas de biblioteconomía e documentación.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2005

Co obxecto de precisar máis o período de duración das tres bolsas de biblioteconomía e documentación convocadas por Resolución do 9 de decembro de 2004 (DOG nº 247, do 22 de decembro), cómpre modificar o primeiro parágrafo da base segunda desta convocatoria que queda redactada da seguinte forma:
«As tarefas relativas a estas bolsas iniciaranse a partir do 1 de marzo e rematarán o 31 de decembro de 2005. Poderán ser prorrogadas, en función do aproveitamento do adxudicatario, sempre que exista crédito adecuado e suficiente, por un ano ou, se é o caso, ata que se resolva a convocatoria do ano 2006».
Domingo Bello Janeiro
Director da Escola Galega de Administración
Pública
RESOLUCIÓN do 29 de novembro de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de prórroga e revisión salarial do convenio colectivo da empresa La Opinión de La Coruña, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/01/2005

Visto o expediente do acordo de prórroga e revisión salarial do convenio colectivo da empresa La Opinión de La Coruña, S.L., que tivo entrada nesta delegación provincial día 23-11-2004 e subscrito pola comisión paritaria do convenio o día 17-9-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servio de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 29 de novembro de 2004.
Cristina Azpilcueta González
Delegada provincial da Coruña
Acta de reunión da Comisión Negociadora do Convenio Colectivo
Lugar de reunión: La Opinión.
Data: 17-9-2004.
Asistentes:
Ausentes:
Sonia Vizoso
Jaime Abella
Angeles Otal
Ana Romero
Luisa Costas
Carlos Pardellas
Pablo González Quintas
Temas debatidos: sinatura do convenio colectivo de La Opinión para 2004.
Acordos adoptados: prorrogar o convenio de 2003 cunha única modificación: incrementar os salarios de 2003 nun 2,8% en concepto de revisión salarial.
Incidencias:
Polo ComitéPola empresa
RESOLUCIÓN do 30 de decembro de 2004 que modifica a do 9 de decembro pola que se convoca unha bolsa de linguaxe administrativa inglesa.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/01/2005

Co obxecto de precisar máis o período de duración dunha bolsa de linguaxe administrativa inglesa convocada por Resolución do 9 de decembro de 2004 (DOG nº 247, do 22 de decembro), cómpre modificar o primeiro parágrafo da base segunda desta convocatoria que queda redactada da seguinte forma:
«As tarefas relativas a estas bolsas iniciaranse a partir do 1 de marzo e rematarán o 31 de decembro de 2005. Poderán ser prorrogadas, en función do aproveitamento do adxudicatario, sempre que exista crédito adecuado e suficiente, por un ano ou, se é o caso, ata que se resolva a convocatoria do ano 2006».
Santiago de Compostela, 30 de decembro de 2004.
Domingo Bello Janeiro
Director da Escola Galega de Administración
Pública
ORDE do 30 de decembro de 2004 sobre aprobación definitiva do Plan Xeral de Ordenación Municipal do Concello de San Cibrao das Viñas.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/01/2005

Por orde desta consellería do 10 de novembro de 2004, resolveuse non aprobar o Plan Xeral de Ordenación Municipal de San Cibrao das Viñas, de conformidade co previsto no artigo 85.5º b) da Lei 9/2002, de 30 de decembro, de ordenación urbanística e protección do medio rural de Galicia, ordenando a emenda dunha serie de deficiencias.
Segundo se fai constar en certificación municipal que consta no expediente, o concello, en sesión plenaria do 16 de decembro de 2004, aprobou as correccións e modificacións derivadas da Orde do 10 de novembro de 2004.
O Concello de San Cibrao das Viñas remite o documento refundido do Plan Xeral de Ordenación Municipal para a súa aprobación definitiva de conformidade co previsto no artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
De conformidade co disposto polo artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle ao conselleiro competente en materia de urbanismo e ordenación do territorio.
Visto canto antecede, ao abeiro do disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia, e por proposta da Dirección Xeral de Urbanismo segundo informe do 29 de decembro de 2004,
RESOLVO:
Artigo 1º.-Apróbase o Plan Xeral de Ordenación Municipal de San Cibrao das Viñas, coa seguinte puntualización:
-No artigo 170 da normativa (ordenanza O-1 de barrios orixinarios) o texto: inclúense neste nivel de protección os edificios inventariados nas normas provinciais, os cales presentan en xeral unha excepcional calidade arquitectónica e valor histórico, que se inclúe no seu punto 4.2.1.3.1, letra a), deberá substituírse por este outro: inclúense neste nivel de protección os edificios do núcleo inventariados no
catálogo do presente plan xeral, os cales presentan en xeral unha excepcional calidade arquitectónica e valor histórico.
Artigo 2º.-De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas do plan aprobado definitivamente no BOP.
Disposición derradeira
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de decembro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CORRECCIÓN de erros.-Orde do 16 de setembro de 2004 pola que se autoriza a apertura e funcionamento do centro privado de artes plásticas e deseño Atlántico de Vigo (Pontevedra), para impartir os ciclos formativos de grao medio de engastado en quenda de tarde-noite e o de procedementos de xoiaría artística en quenda de mañá, ambos os dous da familia profesional de xoiaría de arte.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/01/2005

Advertido erro na devandita orde, publicada no Diario Oficial de Galicia nº 202 do luns, 18 de outubro de 2004, cómpre facer a seguinte corrección:
Na páxina 14.113, no anexo, onde di:
«Código do centro: 36024533».
Debe dicir:
«Código do centro: 36024537».
ORDE do 29 de decembro de 2004 sobre aprobación definitiva do Plan Xeral de Ordenación Municipal do Concello de Lousame.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 10/01/2005

Por orde desta consellería do 27 de xullo de 2004, resolveuse non aprobar o Plan Xeral de Ordenación Municipal de Lousame, de conformidade co previsto no artigo 85.5º b) da Lei 9/2002, do 30 de decembro, de ordenación urbanística e protección do medio rural de Galicia, ordenando a emenda dunha serie de deficiencias.
Segundo se fai constar en certificación municipal que consta no expediente, o concello, en sesión plenaria do 5 de outubro de 2004, aprobou as correccións e modificacións derivadas da Orde do 27 de xullo de 2004.
O Concello de Lousame remite o documento refundido do Plan Xeral de Ordenación Municipal para a súa aprobación definitiva, de conformidade co previsto no artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
De conformidade co disposto polo artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle ao conselleiro competente en materia de urbanismo e ordenación do territorio.
Visto canto antecede, ao abeiro do disposto no artigo 85.5º a) da Lei 9/2002, do 30 de decembro, de ordenación urbanística e protección do medio rural de Galicia, e por proposta da Dirección Xeral de Urbanismo segundo informe do 29 de decembro de 2004,
RESOLVO:
Artigo 1º.-Apróbase o Plan Xeral de Ordenación Municipal de Lousame, coa seguinte puntualización:
-No núcleo de Comparada (parroquia de Vilacova) e de conformidade co artigo 32.2º c) da Lei 9/2002, os terreos situados entre a estrada AC-308 e a liña paralela a ela situada a sete metros da aresta exterior da explanación quedarán clasificados como solo rústico de protección de infraestruturas.
Artigo 2º.-De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas do plan aprobado definitivamente no BOP.
Disposición derradeira
Contra esta orde, que pon fin á vía administrativa, cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados
desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 29 de decembro de 2004.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
RESOLUCIÓN do 30 decembro de 2004 pola que se lle dá publicidade ao acordo do tribunal encargado de avaliar as probas para a obtención da capacitación profesional para o exercicio da actividade de transporte por estrada, axencia de transportes, transitario e almacenista-distribuidor, convocadas por resolución da Dirección Xeral de Transportes do 2 de xullo de 2004, e se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 11/01/2005

Publicadas o 1 de decembro de 2004 as relacións provisionais de aprobados correspondentes ás probas de constatación profesional para a actividade de transportista por estrada, axencia de transportes, transitario e almacenista-distribuidor, convocadas por Resolución do 2 de xullo de 2004, transcorrido o prazo establecido para presentar as correspondentes reclamacións, e unha vez examinadas estas, este tribunal,
ACORDA:
Primeiro.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto en resolución de convocatoria.
Terceiro.-Que se publique o presente acordo no Diario Oficial de Galicia.
Contra esta resolución pode interpoñerse recurso de alzada ante o director xeral de Transportes (CPTOP y V), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia do presente acordo. Transcorridos tres meses dende a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 30 de decembro de 2004.
David González Coalla
Presidente do Tribunal
RESOLUCIÓN do 7 de xaneiro de 2005 pola que se fai público o acordo plenario polo que se establece o número, distribución de asuntos e composición das seccións do Consello Consultivo de Galicia para o ano 2005.
CONSELLO CONSULTIVO DE GALICIA — III. OUTRAS DISPOSICIÓNS — 18/01/2005

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 7 de xaneiro de 2005 do Consello Consultivo de Galicia, polo que se establecen o número, distribución de asuntos e composición das seccións do devandito consello consultivo para 2005, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia na súa reunión do día 7 de xaneiro de 2005,
ACORDA
1. Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2005 da forma seguinte:
Sección primeira:
Presidente: José Antonio García Caridad.
Vogais: Antonio Carro Fernández-Valmayor.
José Luis de la Torre Nieto.
José Mª Gómez y Díaz-Castroverde.
Secretario: José Abelardo Blanco Serrano.
Sección segunda:
Presidente: Pablo Moure Mariño.
Vogais: Antonio Carro Fernández-Valmayor.
José Luis de la Torre Nieto.
José Mª Gómez y Díaz-Castroverde.
Secretario: Pablo López Paz.
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 7 de xaneiro de 2005.
José Antonio García Caridad
Presidente do Consello Consultivo de Galicia
DECRETO 323/2004, do 29 de decembro, polo que se aproba o escudo do Concello de Carballedo (Lugo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 19/01/2005

O Concello de Carballedo, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e nove de decembro de dous mil catro
DISPOÑO:
Artigo único.-Aprobar o escudo do Concello de Carballedo, que figura como anexo, organizado do seguinte xeito:
De ouro (amarelo), un carballo de sinople (verde); jefe de azur cunha cruz patada de ouro, flanqueada de dúas torres de prata (branco). Ao timbre, a coroa real pechada.
Santiago de Compostela, vinte e nove de decembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 322/2004, do 29 de decembro, polo que se aproba o escudo do Concello de Ponteceso (A Coruña).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 19/01/2005

O Concello de Ponteceso, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, fun
cionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vinte e nove de decembro de dous mil catro
DISPOÑO:
Artigo único.-Aprobar o escudo do Concello de Ponteceso, que figura como anexo, organizado do seguinte xeito:
De azul, unha ponte de ouro (amarelo) sobre ondas de azur (azul) e prata (branco), sumado de dúas plumas de prata, postas en aspa e acompañadas, nos flancos, de dúas cabezas de lobo de ouro, linguadas de gules, e no centro do xefe dunha áncora do mesmo. Ao timbre, a coroa real pechada.
Santiago de Compostela, vinte e nove de decembro de dous mil catro.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 568/2005, do 16 de decembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 28/12/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Noméase membro suplente do Consello Económico e Social de Galicia, en representación do Consello Galego de Consumidores e Usuarios, a Olga Pereira Penedo.
Santiago de Compostela, dezaseis de decembro de dous mil cinco.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 567/2005, do 16 de decembro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 28/12/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo único.-Que cese como membro suplente do Consello Económico e Social de Galicia, en representación do Consello Galego de Consumidores e Usuarios, Otilia Novegil Villanueva.
Santiago de Compostela, dezaseis de decembro de dous mil cinco.
Emilio Pérez Touriño
Presidente
RESOLUCIÓN do 23 de decembro de 2005 pola que se amplía o orzamento destinado ás axudas encamiñadas ao fomento da enerxía solar na convocatoria do ano 2005.
INSTITUTO ENERXÉTICO DE GALICIA — III. OUTRAS DISPOSICIÓNS — 29/12/2005

A resolución do director do Instituto Enerxético de Galicia do 16 de xuño de 2005 (DOG nº 122, do 27 de xuño) establece as bases reguladoras das axudas encamiñadas ao fomento da enerxía solar e procede á súa convocatoria para o exercicio 2005. No artigo 3 da devandita resolución establécese un importe orzado para o exercicio 2005 de 150.000 euros, con cargo á aplicación orzamentaria 03.01.01.2180107.
Tendo en conta o gran número e dimensión de proxectos de enerxía solar recibidos, unha vez que se comprobou que o importe total solicitado destas axudas supera amplamente o crédito inicialmente establecido, cómpre ampliar a dotación orzamentaria consignada inicialmente, coa finalidade de poder atender ao maior número de solicitudes.
Por todo o exposto, e no uso das facultades que me foron conferidas,
RESOLVO:
Artigo único.
1. Ampliar o importe orzado das axudas encamiñadas ao fomento da enerxía solar para o exercicio 2005 en 200.000 euros adicionais.
2. Esta modificación non afecta os prazos establecidos na Resolución do 16 de xuño de 2005, antes mencionada, no que se refire á presentación de solicitudes, nin supón tampouco alteración do resto do seu articulado.
3. Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 23 de decembro de 2005.
Xoán Ramón Doldán García
Director do Instituto Enerxético de Galicia
RESOLUCIÓN do 5 de decembro de 2005 pola que se fan públicas as axudas concedidas ao abeiro da Orde do 19 de abril de 2005 pola que se aproban as bases reguladoras da concesión de subvencións para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas Pemes galegas e pola que se convocan as correspondentes ao ano 2005.
CONSELLERÍA DE TRABALLO — III. OUTRAS DISPOSICIÓNS — 28/12/2005

O artigo 10 da Orde do 19 de abril de 2005 pola que se aproban as bases reguladoras da concesión de subvencións para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas Pemes galegas, e pola que se convocan as correspondentes ao ano 2005, dispón que de acordo co establecido no artigo 18 da Lei 38/2003, do 17 de novembro, xeral de subvencións, as resolucións destas axudas publicaranse no Diario Oficial de Galicia.
Na súa virtude,
RESOLVO:
Publicar no Diario Oficial de Galicia as axudas concedidas por resolución desta dirección xeral para o fomento da integración de prevención de riscos laborais nos sistemas de xestión de empresas mediante a contratación de técnicos superiores en prevención de riscos laborais polas Pemes galegas, por un importe global de catorce mil cento cincuenta (14.150 euros), nas contías, beneficiarios e aplicacións orzamentarias que se relacionan no anexo desta resolución.
ANEXO
Beneficiario
Subvención concedida
Aplicación orzamentaria
Nortagro, S.L.
3.030
62.04.214B.470.0
Antela Asesores, S.L.
3.030
62.04.214B.470.0
Neodyn, S.L.
3.030
62.04.214B.470.0
Industrias del Deza, S.L.
3.030
62.04.214B.470.0
Asegur Calvo, S.L.
2.030
62.04.214B.470.0
Santiago de Compostela, 5 de decembro de 2005.
Ricardo Jacinto Varela Sánchez
Conselleiro de Traballo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA